Raitis Puriņš

Raitis Puriņš (dzimis 1988. gada 20. maijā) ir Latvijas handbolists, kas spēlē vārtsarga pozīcijā. Latvijas izlases dalībnieks. Viņa pamatdarbs ir mārketinga vadītājs uzņēmumā “Printful”, bijis handbola žurnālists portālā Sportacentrs.com.

Handbolista karjera 
No 2005./2006. gada sezonas līdz 2014./2015. gada sezonai spēlētājs Latvijas Virslīgas čempionātā pārstāvēja LSPA komandu, bet 2015./2016. gadā pievienojās "Celtnieks" vienībai. 2020./2021. gada sezonā Puriņš pievienojās "ASK Zemessaredze/LSPA" komandai. 

Kopā ar LSPA un "Celtnieks" izcīnījis trīs Latvijas Virslīgas čempionu titulus (2009./2010., 2010./2011. un 2016./2017. gada sezonā). Latvijas valstsvienībā aizvadījis 12 spēles, bijis Latvijas U-18 un U-20 izlases vārtsargs.

Puriņa pirmais handbola treneris bija Jānis Žīdens. 2020. gada janvārī tika iekļauts Latvijas izlases sastāvā tās vēsturē pirmajai dalībai Eiropas čempionātā handbolā.

Atsauces

Ārējās saites 

 

1988. gadā dzimušie
Latvijas handbolisti
Latvijas žurnālisti